బొమ్మిడాయిలు పాలకూర ఎలా చేయాలి? సమాధానం లో కావలసిన పదార్ధాలు మరియు తయారు చేసే విధానం ఉండాలి.
బొమ్మిడాయిలు పాలకూర కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసినవి:
1. ఎండు బొమ్మిడాయిలు - 4
2. పాలకూర తరుగు - 2 కప్పులు / 4 కట్టలు
3. ఉల్లిపాయలు - 3,  పచ్చిమిర్చి - 2
4. కరివేపాకు - 2 రెబ్బలు
5. అల్లం వెల్లుల్లి ముద్ద - ఒక టీ స్పూన్
6. పసుపు - పావు టీస్పూన్
7. కారం పొడి - ఒక టేబుల్స్పూన్
8. గరంమసాలా పొడి - పావు టీస్పూన్
9. చింతపండు పులుసు - పావు కప్పు
10. ఉప్పు - తగినంత
11. నూనె - మూడు టేబుల్స్పూన్లు.

తయారీ:
1. బొమ్మిడాయిలు తల, తోకా తీసేసి మూడు అంగుళాల ముక్కలుగా కట్ చేసుకోవాలి
2. తరువాత పెనంలో కొద్దిగా నూనె వేసి వీటిని దోరగా వేయించి పక్కన పెట్టుకోవాలి
3. వెడల్పాటి గిన్నె లేదా కడాయిలో మిగిలిన నూనె వేసి వేడయ్యాక సన్నగా తరిగిన ఉల్లిపాయలు వేసి మెత్తబడేవరకు వేగించాలి
4. పాలకూర శుభ్రంగా కడిగి సన్నగా తరిగి పెట్టుకోవాలి
5. ఉల్లిపాయలు దోరగా వేగిన తర్వాత పసుపు, కారం పొడి, అల్లం వెల్లుల్లి ముద్ద, కరివేపాకు వేసి కలపాలి
6. తర్వాత వేగించిన బొమ్మిడాయి ముక్కలు వేసి కలిపి మూత పెట్టి మగ్గనివ్వాలి..
7. ఇవి కొద్దిగా మగ్గిన తర్వాత పాలకూర తరుగు, తగినంత ఉప్పు వేసి కలిపి మూత పెట్టాలి
8. నీళ్లు అవసరముంటే కొద్దిగా పోయాలి
9. బొమ్మిడాయిలు, పాలకూర ఉడికి దగ్గరగా అయిన తర్వాత చింతపండు పులుసు, గరం మసాలా పొడి వేసి కలిపి చిన్నమంట మీద మరి కొద్దిసేపు ఉడికించి దింపాలి.